**ŠIRVINTŲ LOPŠELIS-DARŽELIS „BORUŽĖLĖ“**

DIREKTORĖ

RITA SINKEVIČIENĖ

**2021 METŲ VEIKLOS ATASKAITA**

2022-01-25 Nr. \_\_\_\_\_\_\_\_

Širvintos

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2021 metai buvo pažymėti pandemijos ženklu, strateginio plano, metinio veiklos plano įgyvendinimas, pedagogų darbas buvo koreguojamas ir vyko pagal patvirtintą darbo proceso vykdymo įprastu ir nuotoliniu būdu planą. Teko ieškoti naujų nuotolinio darbo formų, metodų taikymo darbe su vaikais, siekiant ugdymo kokybės.  Įgyvendinant numatytas Širvintų lopšelio-darželio „Boružėlė“ strateginio plano bei metinio veiklos plano prioritetines užduotis, organizuojant nuotolinį darbą, ugdymo sunkumus sprendėme pasitelkiant informacinių technologijų pagalbą. Visos grupės aprūpintos įranga, kuri leidžia užtikrinti nuotolinį ugdymą.  Įgyvendinant 2021 metų planą, buvo siekiama: **užtikrinti kokybišką ir efektyvų ugdymą, palaipsniui įgyvendinant patirtinį ugdymą, kuriant ugdomąsias aplinkas, siekiant įvairių vaikų galių plėtotės, visų ugdymo sričių darnos. Sukurti sveiką, pozityviais bendruomenės narių santykiais grindžiamą aplinką, bei sudaryti sąlygas visuminiam sveikatos ugdymui.**   * **Užtikrinti kokybišką ir efektyvų ugdymą, palaipsniui įgyvendinant patirtinį ugdymą, kuriant ugdomąsias aplinkas, siekiant įvairių vaikų galių plėtotės, visų ugdymo sričių darnos.**   Šio tikslo įgyvendinimo rodikliai numatyti lopšelio-darželio strateginiame, metiniame veiklos plane, organizuojamose veiklose. Siekiama, kad įgyvendinama ikimokyklinio ugdymo programa bei priešmokyklinio ugdymo bendroji programa atlieptų pozityvią vaiko patirtį ir tenkintų nuolat besikeičiančius vaikų poreikius. Pedagogai savo darbe numatė taikyti kūrybiškus ir šiuolaikiškus ugdymo metodus, kurie atitiko vaikų galias, poreikius, amžių. Ugdytiniai mokėsi pažinti ir veikti, noriai naudojo pedagogų siūlomas šiuolaikines ugdymo technologijas, perėmė tautos kultūros vertybes, šiuolaikinio pasaulio inovacijas. Kiekvienos grupės erdvės sutvarkytos taip, kad čia būtų galima ugdytis ir žaisti vienam ir didesnėje grupėje.  Pedagogai kompetentingi kurti kokybišką ugdymo(si) aplinką, ieško naujų, netradicinių ugdymo būdų ir metodų, kaip paįvairinti grupės veiklą, ugdymo procese taikyti informacines technologijas. Visose grupėse veikia Wi-fi ryšys, ugdymo procese taikomos informacinės technologijos. Taiko inovatyvius, savitus ir ekonomiškus sprendimus, siekiant patirtinio ugdymo sėkmės. STEAM idėjos skatina vaikų kritinį mąstymą, problemų sprendimą, loginį mąstymą, patenkina šiuolaikinių vaikų poreikius. Pasitelkę IT įrankius auklėtojos gebėjo kurti nuotoliniam ugdymui skirtas skaitmenines užduotis, nuotoliniam ugdymui skirtose platformose sukūrė savo ugdytiniams užduotis, dalinosi patirtimi kaip į užduotis įterpti savo pasirinktą garso, tekstinę ar vaizdo medžiagą, kurti skaitmeninius minčių žemėlapius.  Bendru susitarimu, pedagogai, lopšelio-darželio administracija ir tėvų bendruomenė komunikavo el. paštu, Facebook, Messenger uždarose grupėse, per elektroninį dienyną „Mūsų darželis“, telefonu, trumposiomis žinutėmis ar „Zoom“ platformoje. Savaitei veiklas kėlė į PADLET programėlę, pateikė vaikams savarankiškų užduočių individualiose knygelėse.  Lopšelio-darželio „Boružėlė“ pedagogai įgijo patirties, kaip naudojantis nuotolio ugdymo platformomis stebėti mokinių pažangą, vertinti atsakymus ir teikti grįžtamąjį ryšį.  Tyrinėdami, eksperimentuodami, atlikdami bandymus ir projektuodami vaikai įgijo praktinės patirties, lavino vaizduotę, loginį ir erdvinį mąstymą, ugdėsi mokėjimo mokytis kompetenciją. Buvo ugdomi vaikų meniniai, matematiniai, moksliniai, technologiniai ir inžineriniai įgūdžiai.  Įstaigos pedagogai ir ugdytiniai sėkmingai dalyvavo respublikiniuose projektuose, konkursuose, akcijose. Ugdytiniai aktyviai dalyvavo tarptautinėje projektų platformoje eTwinning ir STEAM projektuose.  Tęsiame dalyvavimą tarptautinėje vaikų socialinių įgūdžių ugdymo programoje ,,Zipio draugai“, ES paramos programose ,,Pienas vaikams“ ir ,,Vaisiai ir daržovės“. Pažinimo kompetencijos ugdymo grupelė vykdė respublikinį projektą „Auginu ir ragauju“. Projekte dalyvavo lopšelio-darželio grupės, ant jų palangių įsikūrė „Žalieji gyventojai“. Dalyvavome respublikinėje ikimokyklinių ugdymo įstaigų muzikinėje edukacinėje veikloje „Muzikinė gamtos gama“. Projekto tikslas dainuojant, šokant, muzikuojant plėsti žinias apie gyvūnus, jų apsaugą, plėtoti muzikinę patirtį, kūrybiškumą.  Didelį dėmesį skyrėme vaikų psichinės sveikatos ugdymui. Įstaigoje veikia Vaiko gerovės komisija. Organizuojamas prevencinis darbas, akcijos skirtos vaikų saugumui, patyčių prevencijos veiklos, švietimo pagalbos teikimas, saugios ir palankios vaiko aplinkos kūrimas, įgyvendiname „Alkoholio, tabako ir kitų psichiką veikiančių medžiagų vartojimo prevencijos“ programą. Prevencinė veikla integruojama į kasdieninį gyvenimą. Dalyvaujama akcijoje „Savaitė be patyčių“. Kiekvieną rugsėjį, jau tapo tradicija, vykdomas saugaus eismo projektas „Svečiuose Amsis“.  Bendradarbiaujame su Širvintų rajono savivaldybės socialinių paslaugų centru, Valstybės vaiko teisių apsaugos ir įvaikinimo tarnyba, dalyvavome jų organizuotame piešinių konkurse „Ką veikiu aš per dienelę?“ skirtą vaikų gynimo dienai.  Buvo organizuota 40 renginių. Vyko edukacinės veiklos: „Spalvoto stiklo stebuklai“ (vedė stiklo menininkė Sandra Atkočiūtė) ir vilnos vėlimo edukacija (vedė Oksana Graužinienė). Buvo organizuotos edukacinės pažintinės išvykos į Balninkų stiklo muziejų, į Dalios Andželos Ėmužytės ožkų ūkį. Išvykų metu vaikai plėtė akiratį, įgijo žinių apie amatus, papročius, supančią gamtą.  Ugdytiniai dalyvavo Lietuvos vaikų ir moksleivių televizijos konkurso „Dainų dainelė“ II-me etape. Dalyvavo vaikų ir moksleivių lietuvių liaudies kūrybos atlikėjų konkurse „Tramtatulis“, kuris skirtas Marijos Gimbutienės 100 metų sukakčiai paminėti.  Įstaigoje organizuotos sportinės akcijos ir renginiai stiprinantys vaikų sveikatą. Įstaiga dalyvauja respublikiniame projekte „Sveikatiada“. Vyko judumo savaitės, sporto ir pramogų šventės vaikams, sveikatingumo ir kūrybiškumo savaitė „Moliūgo gimtadienis“, klimato kaitos savaitė. Organizuotos sveikatą stiprinančios mankštos, judrieji žaidimai ir kiti renginiai. Dalyvavome sveikatinimo akcijoje „Mažieji turistai – 2021“.  Sėkmingai vykdomas pilietinis vaikų ugdymas. Vyko vasario 16-osios minėjimas „Trispalvė Lietuvai“, nacionalinė iniciatyva „Gyvasis tautos žiedas“. Kovo 11-ąją – Lietuvos nepriklausomybės dieną paminėjome piešinių ir darbelių paroda. Mūsų lopšelis-darželis jungėsi prie socialinės gerumo akcijos „JŪS NE VIENI“, kurios tikslas ne tik parodyti vienybę, bet ir perduoti trumpą žinutę vienišiems žmonėms, kad jie nėra vieni.  Įstaigos pedagogų organizuota respublikinė ikimokyklinio ir priešmokyklinio ugdymo įstaigų vaikų, pedagogų ir tėvų virtuali kūrybinių darbų paroda „Taip skamba Kalėdos!“, kuri suteikia galimybę skleistis meninei, kūrybinei saviraiškai, išradingumui, ugdyti gebėjimą ruoštis, kurti ir laukti Kalėdų šventės. Parodos tikslas – ugdyti ikimokyklinio ir priešmokyklinio amžiaus vaikų pažinimo ir menines kompetencijas, plėtoti bendradarbiavimą tarp ugdymo įstaigų, vykdančių ikimokyklinį ir priešmokyklinį ugdymą. Projekte dalyvavo 95 Respublikos įstaigos, 184 pedagogai ir apie 2000 vaikų. Respublikinėje ikimokyklinių ir priešmokyklinių ugdymo įstaigų karpinių parodoje „Laiškas Kalėdų Seneliui“ dalyvavo net 16 ugdymo įstaigų iš Jonavos, Prienų, Kretingos, Kauno, Vilniaus, Klaipėdos, Ukmergės, Panevėžio, Mažeikių, Širvintų... Sulaukėme net 87 darbelių.  Mokyklos vadovų komanda sudarė sąlygas ir nuolat skatino įstaigos darbuotojų profesinių ir asmeninių kompetencijų plėtojimą, įgytas žinias taikyti savo praktinėje veikloje, siekiant užtikrinti aukštą teikiamų paslaugų kokybę. Iš viso per metus pedagogai dalyvavo kvalifikacijos tobulinimo renginiuose 347 dienas (vidutiniškai vienas – 9 d.). Ieškant galimybių labiau panaudoti IT ugdymo procese, mokytojams organizuoti seminarai nuotolinių mokymų Pedagogas.lt platformoje, e-mokymai, VŠĮ mokymosi mokykla, vyko konsultacijos. Buvo stiprinama mokyklos bendruomenės kultūra, bendruomenės santykiai.  Nuolatinis darbuotojų profesinis tobulėjimas pozityviai veikia ugdymo turinio kaitą ir darbo kokybę.   * **Sukurti sveiką, pozityviais bendruomenės narių santykiais grindžiamą aplinką, bei sudaryti sąlygas visuminiam sveikatos ugdymui.**   Lopšelis-darželis „Boružėlė“ priklauso sveikatą stiprinančių mokyklų tinklui. Tai mokykla, kurios visa bendruomenė, pasitelkdama veiklos partnerius, siekia stiprinti mokyklos bendruomenės narių fizinę, protinę bei dvasinę sveikatą, kuriant sveikatai palankią fizinę ir psichosocialinę aplinką. Parengta ir įdiegta sveikatos stiprinimo programa „Noriu augti sveikas“. Sistemingai diegiami vaikams sveikos gyvensenos įgūdžiai, formuojamas atsakomybės jausmas už savo ir kitų sveikatą.  Nuolat dalyvaujama ,,Sveikatos želmenėliai“ seminaruose, renginiuose, atliekamos apklausos, tyrimai sveikatingumo klausimais. Tyrimų rezultatų sklaida įstaigos bendruomenėje įgalina geriau rūpintis vaikų sveikata. Vaikai įgijo holistinės sveikatos suvokimo pradmenis, sveikos gyvensenos įgūdžius. Darželio edukacinės erdvės turi reikšmingos įtakos ugdytiniams, jų emocinei savijautai.  Saugantis COVID-19 ligos protrūkio maksimaliai laikomasi numatytų saugos priemonių, ribojami darželio bendruomenės kontaktai, laikomasi saugaus atstumo.  Įstaigoje organizuotos sveikatinimo akcijos, kurios vyko atviroje erdvėje, laikantis saugaus atstumo. Sportinės akcijos ir renginiai stiprinantys vaikų sveikatą: respublikinis projektas „Sveikatiada“, judumo savaitės „Rieda paspirtukas, rieda dviratukas“, diena be automobilio, sporto ir pramogų šventės vaikams, sveikatingumo savaitė „Rudens kraitė“, klimato kaitos savaitė. Vyko akcija „Solidarumo bėgimas“, kurią organizavo visuomeninė organizacija „Gelbėkit vaikus“. Jos tikslas – ugdyti vaikų socialinę atsakomybę, sąmoningumą ir solidarumą. Įstaigoje organizuotos sveikatą stiprinančios mankštos, judrieji žaidimai ir kiti renginiai.  Skatinant vaikų aktyvumą, fizinių veiklų plėtojimą, socialinės ir sveikatos kompetencijos ugdymą bei ieškant inovatyvių strategijų, buvo organizuotos įvairios kūrybinės dirbtuvės. Praplėstas lauko erdvių funkcionalumas, skatinant vaikų sveikatinimo aktyvią ir kūrybišką veiklą.  Dalyvaujame Vaisių ir daržovių bei pieno ir pieno produktų vartojimo skatinimo programoje, kuriai įgyvendinti teikiama Europos Sąjungos finansinė parama, šiais mokslo metais buvo kviečiama susikurti savo sodą. Buvo pasodinti 8 vnt. vaiskrūmių ir taip praplėstas darželio sodas.  Modernizuotos įstaigos I-o aukšto patalpos, leidžia pritaikyti jas šiuolaikinio vaiko poreikiams. Atnaujinta, modernizuota aplinka turės poveikį vaikų saugumui, sveikatai ir estetiniam suvokimui.  Netradicinės ugdomosios erdvės skatina vaikų ugdymo(si) motyvaciją. Sudarytos sąlygos aktyviam vaikų ugdymuisi, individualiai ir įvairaus dydžio grupėms, praktinei ir teorinei veiklai, renginiams, šventėms organizuoti.  Sistemingai organizuojami tėvų susirinkimai sveikatos, sveiko maisto, patyčių prevencijos tema.  Daugiau kaip 80% ugdytinių tėvų dalyvavo virtualioje projektinėje veikloje, domėjosi vaikų sveikata, pasiekimais ir pažanga.  Gera vaiko savijauta, sveika, saugi, šiuolaikiška aplinka, ugdymosi tikslų siekimas, kūrybiškas ugdymo turinio įgyvendinimas, pozityvūs bendruomenės narių santykiai – viena iš lopšelio-darželio prioritetinių vertybių. |

**II SKYRIUS**

**2021 METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| Užtikrinti kokybišką ir efektyvų lopšelio-darželio veiklos valdymą. | Lopšelio-darželio veiklą reglamentuojančių teisės aktų nuostatų įgyvendinimas. | Atnaujinti lopšelio-darželio veiklos dokumentai (pareigybių sąrašas, aprašai, sutartys ir t. t.) ir kitų teisės aktų, reglamentuojančių lopšelio-darželio veiklą pakeitimai. | Atnaujinta ikimokyklinio ugdymo(si) programa (2021-08-31 įsakymas Nr. (1.3.)-V-41 „Dėl Širvintų lopšelio-darželio „Boružėlė“ ikimokyklinio ugdymo(si) programos papildymo“), pakoreguotos priešmokyklinio amžiaus vaikų ugdymo sutartys, sudarytas naujas auklėtojo padėjėjo (darbui su specialiųjų poreikių vaikais) pareigybės aprašymas (2021-04-30 įsakymas Nr. (1.3.)-V-14 „Dėl Širvintų lopšelio-darželio „Boružėlė“ auklėtojo padėjėjo (darbui su specialiųjų poreikių vaikais) pareigybės aprašymo patvirtinimo“), atnaujintas metodininko pareigybės aprašymas (2021-08-31 įsakymas Nr. (1.3.)-V-48 „Dėl Širvintų lopšelio-darželio „Boružėlė“ metodininko pareigybės aprašymo patvirtinimo“), sudaryti ir patvirtinti mokytojų ir pagalbos mokiniui specialistų (išskyrus psichologus) atestacijos tvarkos aprašas, ugdomosios veiklos stebėsenos tvarkos aprašas, darbuotojų psichologinio saugumo užtikrinimo tvarkos aprašas, konkurso direktoriaus pavaduotojo ugdymui pareigoms užimti organizavimo ir vykdymo tvarkos aprašas (2021-08-04 įsakymas Nr. (1.3.)-V-30 „Dėl Širvintų lopšelio-darželio „Boružėlė“ konkurso direktoriaus pavaduotojo ugdymui pareigoms užimti organizavimo ir vykdymo tvarkos aprašo patvirtinimo“, 2021-08-31 įsakymas Nr. (1.3.)-V-46 „Dėl Darbuotojų psichologinio saugumo užtikrinimo Širvintų lopšelyje-darželyje „Boružėlė“ tvarkos aprašo patvirtinimo“, 2021-09-06 įsakymas Nr. (1.3.)-V-50 „Dėl Širvintų lopšelio-darželio „Boružėlė“ mokytojų ir pagalbos mokiniui specialistų (išskyrus psichologus) atestacijos tvarkos aprašo patvirtinimo“, 2021-10-18 įsakymas Nr. (1.3.)-V-59 „Dėl Širvintų lopšelio-darželio „Boružėlė“ ugdomosios veiklos stebėsenos tvarkos aprašo patvirtinimo“). |
| Modernizuoti ir atnaujinti edukacines erdves, sukuriant funkcionalią vaikų ugdymosi aplinką. | Įstaigos patalpose ir kieme įrengti naujas, modernias edukacines zonas: pažintinei, meninei, sportinei veiklai, tyrinėjimams.... | Naujos edukacinės erdvės funkcionalios, skatina aktyvumą, pažintinę veiklą, sveiką gyvenseną. | Sukurtos naujos edukacinės erdvės funkcionalios, skatina aktyvumą, pažintinę veiklą, sveiką gyvenseną. Praplečiant lauko edukacinių erdvių naudojimosi galimybes ir daugiafunkcionalumo paskirtį. Nuolat yra koreguojama ir naujomis priemonėmis atnaujinama edukacinė lauko erdvė „Pažintinis takas“.  „Spindulėlių“ grupės relaksavimo erdvė buvo papildyta naujomis sensorinėmis priemonėmis bei poilsiui skirtais čiužinukais, pasodintas sodas, įkurtas emocijų takas.  Atnaujintos lauko aikštelės, suremontuoti lauko įrenginiai, nupirktas ir naujai pakeistas smėlis. |
| Sudaryti sąlygas kvalifikacijos tobulinimui pedagogams ir švietimo pagalbos vaikui specialistams. | Sėkmingas ir kryptingas pedagogų ir švietimo pagalbos specialistų kvalifikacijos kėlimas. | Organizuoti seminarai, mokymai įstaigos pedagogams ir švietimo pagalbos specialistams, sudaryta galimybė nuotoliniam kvalifikacijos kėlimui „Pedagogas.lt“ platformoje. | Sudariau sąlygas ir koordinavau pedagogų ir švietimo pagalbos vaikui specialistų kvalifikacijos kėlimą.  Pedagogai ir švietimo pagalbos vaikui specialistai kvalifikaciją tobulino dalyvaudami mokymuose ir seminaruose nuotolinio mokymosi platformose Pedagogas.lt, e-mokymai, VŠĮ mokymosi mokykla platformose. Iš viso per metus pedagogai dalyvavo kvalifikacijos tobulinimo renginiuose 347 dienas. Įstaigoje formuojama tęstinio mokymosi, nuolatinio kompetencijų atnaujinimo kultūra, gerėja ugdymo kokybė. |
| Vaikų saugumo įstaigoje užtikrinimas. | Užtikrinti vaikų sveikatos saugos reikalavimus, Vaiko gerovės komisijos darbą.  Nuosekli ir sisteminė prevencinė veikla. | Užtikrinti vaikų sveikatos saugos reikalavimai pagal **HN 75:2010.**  Negauta pagrįstų nusiskundimų.  Nenustatyta ugdymo proceso organizavimo pažeidimų. | Nenustatyta ugdymo proceso organizavimo pažeidimų, vykdoma prevencinė veikla, nuosekliai dirba vaiko gerovės komisija.  VGK posėdžiuose ir pasitarimuose nuolat aptariamos specialiųjų poreikių turinčių mokinių, socialiai pažeidžiamų mokinių adaptacijos sėkmės, problemos, vykdoma saugumo stebėsena ir korekcijos. Tai užfiksuota VGK posėdžių protokoluose.  Tobulinau kvalifikaciją vaikų saugumo ir sveikatos stiprinimo srityje. Respublikinių ikimokyklinių įstaigų darbuotojų asociacijos „Sveikatos želmenėliai“ konferencija „Vaikų sveikatos ugdymas ir sklaida ikimokyklinėse ugdymo įstaigose“. Pažymėjimas 2021-02-12. Sveikatos želmenėliai konferencija „Gerosios darbo patirties sklaida – vaikų sveikatos ugdymas, veiklos organizavimas ikimokyklinėje įstaigoje“. Pažymėjimas 2021-12-13 Nr. 02. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| **Užduotys** | **Priežastys, rizikos** |
| 2.1. | 2.1. |
| 2.2. | 2.2. |
| 2.3. | 2.3. |

1. **Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| **Užduotys / veiklos** | **Poveikis švietimo įstaigos veiklai** |
| |  | | --- | | * 1. Rengiau, inicijavau respublikinio projekto „Taip skamba Kalėdos“ įgyvendinimą. | | Buvo plėtojamas bendradarbiavimas tarp ugdymo įstaigų, vykdančių ikimokyklinį ir priešmokyklinį ugdymą. Projekte dalyvavo 95 Respublikos įstaigos, 184 pedagogai ir apie 2000 vaikų. Projekto tikslas – ugdyti ikimokyklinio ir priešmokyklinio amžiaus vaikų pažinimo ir menines kompetencijas. |
| |  | | --- | | * 1. Inicijavau priešmokyklinio ugdymo vaikų pažangos ir pasiekimų vertinimo aplankalo įsigijimą ir naudojimą priešmokyklinio amžiaus vaikų grupėse... | | **Pasiekimų** **aplankas** padės pedagogams ir tėvams nustatyti bei apibendrinti visą sukauptą informaciją apie vaiką ir jo kompetencijas, ugdymosi ypatumus, daromą pažangą, pasiekimų kaitą. |
| * 1. Suorganizavau mokymus įstaigos pedagogams ir auklėtojų padėjėjoms „Pokalbis kritinėse situacijose arba kaip kalbėtis, kaip kalbėti sunku“. | **Padėjo įsivertinti tarpusavio santykius, telkti ir formuoti draugišką bendruomenę, suteikė žinių, kaip kalbėtis, bendrauti kritinėse situacijose...** |

1. **Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |  |
| --- | --- | --- | --- | --- |
| |  | | --- | | **Užduotys** | | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos** | **Pasiekti rezultatai ir jų rodikliai** |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

1. **Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |  |
| --- | --- | --- |
| |  | | --- | | **Vertinimo kriterijai** | | **Pažymimas atitinkamas langelis:**  **1 – nepatenkinamai;**  **2 – patenkinamai;**  **3 – gerai;**  **4 – labai gerai** |
| 5.1. Informacijos ir situacijos valdymas atliekant funkcijas | 1□ 2□ 3x 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3x 4□ |
| 5.3. Lyderystės ir vadovavimo efektyvumas | 1□ 2□ 3x 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3x 4□ |
| 5.5. Bendras įvertinimas (pažymimas vidurkis) | 1□ 2□ 3x 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

1. **Pasiektų rezultatų vykdant užduotis įsivertinimas**

|  |  |  |
| --- | --- | --- |
| |  | | --- | | **Užduočių įvykdymo aprašymas** | | **Pažymimas atitinkamas langelis** |
| * 1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| * 1. Užduotys iš esmės įvykdytos pagal sutartus vertinimo rodiklius | Gerai ☐ |
| * 1. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| * 1. Užduotys neįvykdytos pagal sutartus vertinimo rodiklius | Nepatenkinamai ☐ |

1. **Kompetencijos, kurias norėtų tobulinti**

|  |  |
| --- | --- |
| |  | | --- | | * 1. Įstaigos struktūros, procesų ir išteklių valdymo | |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

1. **Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |  |  |  |
| --- | --- | --- | --- | --- | --- |
| |  | | --- | | **Užduotys** | | |  | | --- | | **Siektini rezultatai** | | |  | | --- | | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | |
|  |  |  |
|  |  |  |
|  |  |  |

1. **Rizika, kuriai esant nustatytos užduotys gali būti neįvykdytos (aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nedarbingumas. |
| 9.2. Pasikeitę teisės aktai. |
| 9.3. Ekstremali situacija šalyje, paskelbtas karantinas. |

**VI SKYRIUS**

**VERTINIMO PAGRINDIMAS IR SIŪLYMAI**

1. **Įvertinimas, jo pagrindimas ir siūlymai:**

Mokyklos tarybos pirmininkė Inga Maslinskienė 2022 m. vasario d.

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

1. **Įvertinimas, jo pagrindimas ir siūlymai:**

Savivaldybės merė Živilė Pinskuvienė 2022 m. vasario d.

(valstybinės švietimo įstaigos (parašas) (vardas ir pavardė) (data)

savininko teises ir pareigas įgyvendinančios

institucijos (dalyvių susirinkimo) įgalioto

asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas –

Susipažinau

Širvintų lopšelio-darželio „Boružėlė“ direktorė \_\_\_\_\_\_\_\_\_\_ Rita Sinkevičienė \_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)